Apr 02,2016
వడ్డీ సబ్సిడీ, రిబేట్‌ పథకాల గడువు పొడిగింపుపై హర్షం
నవతెలంగాణ, వాణిజ్య విభాగం: వ్యవసాయ రుణాల చెల్లింపులో వడ్డీ సబ్సిడీ,రిబేట్‌ పథకాల గడువును జూన్‌ ముగింపు నాటి వరకు పొడిగిస్తూ సర్కారు నిర్ణయం తీసుకోవడం పట్ల 'తెలంగాణ స్టేట్‌ కో-ఆపరేటివ్‌ అపెక్స్‌ బ్యాంక్‌' అధ్యక్షుడు కొండూరు రవీందర్‌ రావు హర్షం వ్యక్తం చేశారు. రాష్ట్రంలో రైతాంగానికి నిజమైన ఊతం ఇచ్చేలా ముఖ్యమంత్రి ఈ నిర్ణయం తీసుకోవడం అభినందనీ యమని ఆయన తెలిపారు. అన్నదాతకు కొంత ఆసరాగా నిలిచేందుకు ఈ పథకాల గడువును పొడగించాలని కొండూరు రవీందర్‌ అంతకుముందు ముఖ్యమంత్రి కె. చంద్రశేఖర్‌రావుకు వినతి పత్రం సమర్పించారు. పెండింగ్‌లో ఉన్న రూ.243.60 కోట్ల సొమ్మును కూడా విడుదల చేయాల్సిందిగా కోరారు. ఇందుకు అనుగుణంగానే 2014-15, 2015-16కు సంబంధించి వ్యవసాయ రుణాలపై 2.5 శాతం వడ్డీ సబ్సిడీని, మధ్య కాలిక, దీర్ఘకా లిక రుణాలపై ఆరు శాతం రిబేట్‌ పథకాల గడువును జూన్‌ ముగింపు వరకు సర్కారు పొడిగిస్తూ మార్చి 31న జీవోను విడుదల చేసినట్లు బ్యాంకు ఒక ప్రకటనలో తెలిపింది.
మీ స్నేహితులకు రికమెండ్ చెయ్యండి